open-index/open-wikipedia-markdown huggingface dataset:
ואנדנה שיווה

**ואנדנה שיווה** (בהינדי: **वंदना शिवा**; נולדה ב-5 בנובמבר 1952) היא פעילה סביבתית, חוקרת, סופרת ואקו-פמיניסטית הודית. היא ידועה במיוחד בזכות הפעילות הענפה שלה לאורך השנים בקידום חקלאות בת קיימא ושמירה על זכויות האיכרים בהודו.

שיווה היא מבקרת חריפה של חקלאות תעשייתית ושימוש בהנדסה גנטית בחקלאות ובתעשיית המזון אשר לטענתה נותנות תעדוף למקסום רווחים, ופוגעות במגוון הביולוגי, פוגעות בסביבה, ומקשות על החקלאים הקטנים לשרוד. שיווה מתנגדת נחרצות לרישום פטנטים על זרעים שמשמשים כדי לאסור על איכרים לשמור בעצמם זרעים לעונת הזריעה הבאה, מה שמביא לתלות בחברות הענק ומכביד את העול הכלכלי על האיכרים.

שיווה כתבה לאורך השנים מעל ל-20 ספרים העוסקים בנושאים כמו מגוון ביולוגי, זכויות קניין רוחני, חקלאות בת קיימא ויחסי הגומלין בין הטבע לאדם.

בשנת 1991 ייסדה שיווה את תנועת נבדניה (Navdanya) אשר מסייעת לחקלאים הודים לגדל מזון אורגני, מקדמת את המצב בו החקלאים ההודים ישתמשו בזרעים מקומיים בהם נעשה שימוש בהודו במשך מאות שנים, ופועלת להוביל לכך שהחקלאים בהודו לא יוכלו לבסוף רק לרכוש זרעים יקרים שנמכרים להם על ידי תאגידים שונים. לאורך השנים שיווה הקימה מעל למאה בנקי זרעים ברחבי הודו אשר מאפשרים לחקלאים בהודו להמשיך להשתמש בזרעים המקומיים, ובאופן זה לשמור על המגוון הביולוגי הקיים בהודו ולהתנגד לשליטה תאגידית על החקלאות ההודית.

בשנת 1993 קיבלה שיווה את פרס הקיום הנכון אשר ניתן לה כהוקרה על תמיכתה בחקלאים הקטנים בהודו ועל קידום חקלאות בת קיימא.

שיווה היא מבקרת חריפה של חקלאות תעשייתית ושימוש בהנדסה גנטית בחקלאות ובתעשיית המזון אשר לטענתה נותנות תעדוף למקסום רווחים, ופוגעות במגוון הביולוגי, פוגעות בסביבה, ומקשות על החקלאים הקטנים לשרוד. שיווה מתנגדת נחרצות גם לרישום פטנטים על זרעים, ומזהירה מכך שהדבר עלול לאלץ את החקלאים בעתיד להיות תלויים בתאגידים על מנת שיורשו להשתמש בזרעים.

## ביבליוגרפיה

## קישורים חיצוניים
* 

## הערות שוליים

קטגוריה:זוכי פרס הקיום הנכון
קטגוריה:סופרות הודיות
קטגוריה:הודיות שנולדו ב-1952
קטגוריה:הודים שנולדו ב-1952
אורי פטישי

**אורי פטישי** (נולד ב-23 באוקטובר 2002) הוא לוחם טאקוונדו ישראלי. אלוף ישראל (2024) בקטגוריית משקל עד 63 ק"ג.

## ביוגרפיה
### 2022
באליפות אירופה שנערכה במנצ'סטר שבממלכה המאוחדת במאי הפסיד בסיבוב הראשון לריקי גנה פארנס מדנמרק.

### 2024
באליפות אירופה שנערכה בבלגרד שבסרביה במאי הפסיד בשלב שמינית הגמר לוויטו דלאקווילה מאיטליה, לאחר שבסיבוב הראשון ניצח את ניקולאי בולאטוביץ' מסלובניה.

באליפות ישראל זכה במדליית זהב בקטגוריית המשקל של עד 63 ק"ג.

## קישורים חיצוניים

* אורי פטישי, באתר Taekwando Data

## הערות שוליים

קטגוריה:לוחמי טאקוונדו ישראלים
קטגוריה:אלופי ישראל בספורט
קטגוריה:ישראלים שנולדו ב-2002
2023 במדע

בערך זה מצוינים אירועים בולטים שהתרחשו במהלך שנת 2023 ונוגעים לעולם המדע.

## אסטרונומיה וחקר החלל
* 6 בפברואר – גיולי ירחים נוספים של צדק. המספר הכולל הגיע ל-192.
* 7 במרץ – גילוי התפרצות גמא GRB 230307A כתוצאה מקילונובה. האירוע התרחש במרחק 120 אלף שנות אור.
* 14 באפריל – שיגור גשושית JUICE לחקר ירחי צדק. הגשושית מתוכננת להגיע ליעד בשנת 2031.
## ארכאולוגיה
* 5 ביוני – הוכח שהומו נאלדי קיים טקסי קבורה.
* 6 ביולי – החלו עבודות בהעלאת מקרקעית הים ספינה פיניקית מלפני כ-2,500 שנים.
* 5 בנובמבר ליר סרדיניה התגלה מצבור של 30-50 אלף מטבעות מתחילת המאה ה-4.
## ביולוגיה
* 3 בינואר – גילוי חיידק Halteria שמוזן מוירוסים.

## מתמטיקה
* 24 במרץ – גיולי פתרון לבעיית איינשטיין.

## פיזיקה
* 29 באוגוסט – במאיץ LHC הובחנו 153 נייטרינו.

## טכנולוגיה
* 14 במרץ – הכרזה על GPT-4.
## רפואה
* 7 ביולי – אושרה תרופה ראשונה נגד מחלת אלצהיימר.
* 23 באוגוסט – סיום פיענוח של כרומוזום Y.

## פרסים
*פרס נובל:
**פרס נובל לפיזיקה – פייר אגוסטיני (ארצות הברית), אן ל'ווילייה (צרפת) ופרנץ קראוס (גרמניה) על פיתוח שיטות לייצור הבזקי אור קצרים במיוחד - מיליארדית של מיליארדית השנייה.
**פרס נובל לכימיה – אלכסיי יקימוב (רוסיה/ארצות הברית), לואיס ברוס (ארצות הברית) ומונג'י בוונדי (ארצות הברית) על מחקרם בחקר נקודות קוונטיות.
**פרס נובל לפיזיולוגיה ורפואה – קטלין קריקו (ארצות הברית), דרו וייסמן (ארצות הברית), על תגליותיהם בנוגע לשינויים בבסיס נוקלאוזידים שאיפשרו פיתוח חיסוני mRNA יעילים נגד COVID-19.
** פרס נובל לכלכלה - קלודיה גולדין (ארצות הברית) על קידום המחקר בנוגע לנשים בשוק העבודה.
*פרס אבל – לואיס קפארלי (ארצות הברית/ארגנטינה) - על תרומותיו לחקר משוואות דיפרנציאליות חלקיות.
* פרס טיורינג - אבי ויגדרזון (ישראל) על תרומתו להבנת האקראיות בחישוביות ובמתמטיקה.

## נפטרו
* 4 בספטמבר – פריד מורד, רופא אמריקאי, חתן פרס נובל לפיזיולוגיה או רפואה בשנת 1988.

## קישורים חיצוניים

## הערות שוליים

*
גאורג קורץ

**גאורג קורץ** (בגרמנית: **Georg Kurz**) היה אתלט יהודי-גרמני, אלוף המכביה הראשונה (1932) בריצת שליחים 4x100 מטר.

## ביוגרפיה

### 1924
בפסטיבל האתלטיקה באולם שנערך בסוף נובמבר 1924 לעיני 20,000 צופים הוא ייצג את מועדון בר כוכבא ברלין בריצת שליחים: 800 מטר-גלזנר, 400 מטר-טרוימן, 200 מטר-פליקס זימנאואר ו-200 מטר-גאורג קורץ.

### 1929
באליפות גרמניה שנערכה בברסלאו ב-22 ביולי אותה שנה הוא זכה במדליית ארד עבור המועדון היהודי בר כוכבא ברלין בריצת שליחים 4x100 מטר ביחד עם פריץ גרבר, אוסקר קורץ וקורט לוין בתוצאה של 42.2 שניות. באותה ריצה אלכס נתן שגם הוא התאמן בקבוצת בר כוכבא ברלין ובמועדון הספורט שרלוטנבורג השתתף עם חבריו לשרלוטנבורג, הלמוט קרניג, וילהלם גרוסר והרמן שלוסקה וקבעו שיא עולם חדש של 40.8 שניות, שיפור לשיא העולם של ארצות הברית וגרמניה (41.0 שניות). שיא זה החזיק מעמד כ-3 שנים ונשבר על ידי אתלטים מגרמניה.

### 1930
ב שנערכה באנטוורפן, בלגיה ביולי 1930 הוא זכה במדליית זהב בריצת 100 מטר בתוצאה של 10.9 שניות, לפני פריץ גרבר (10.9 שניות) ולפני פליקס זימנאואר (11.1 שניות).

### 1932
במכביה הראשונה שנערכה באפריל 1932 זכה במדליית זהב בריצת שליחים 4x100 מטר ביחד עם לזר דינר, פריץ גרבר ופליקס זימנאואר בתוצאה של 43.2 שניות, לפני ארצות הברית (43.6 שניות) וארץ ישראל (44.4 שניות).

## הערות שוליים

קטגוריה:אלופי המכביה: אתלטים
קטגוריה:אצנים יהודים
קטגוריה:אתלטים יהודים
קטגוריה:ספורטאי בר כוכבא ברלין
הרברט וולטרס

**הרברט סנפורד וולטרס** (באנגלית: **Herbert Sanford Walters**; 17 בנובמבר 1891 – 17 באוגוסט 1973) היה פוליטיקאי אמריקאי שכיהן כחבר הסנאט של ארצות הברית מטעם מדינת טנסי בין השנים 1963 ל-1964. הוא היה חבר המפלגה הדמוקרטית.

## ביוגרפיה
וולטרס נולד ב-17 בנובמבר 1891 במחוז ג'פרסון, טנסי. הוא היה בוגר האקדמיה הצבאית של Castle Heights בלבנון, טנסי, ולמד באוניברסיטת קרסון-ניומן בג'פרסון סיטי, טנסי, ובאוניברסיטת טנסי.

וולטרס הרוויח את הונו כקבלן מצליח מאוד בבניית כבישים. הוא הפך לבנקאי בולט במזרח טנסי. הוא כיהן כהונה בבית הנבחרים של טנסי (1934 עד 1936) לפני שכיהן בקבינט המדינה כנציב הכבישים המהירים של טנסי.

וולטרס מונה לסנאט ב-20 באוגוסט 1963, על ידי מושל טנסי פרנק ג. קלמנט, עם מותו של הסנאטור אסטס קיפאובר. הוא נתפס כקול שמרני הרבה יותר מקיפאובר, ש"נחשב לאחד הליברלים ביותר מבין הדמוקרטים הדרומיים". וולטרס מונה על מנת שלא יגלה עניין לרוץ לבחירות על יתרת כהונתו של קיפאובר ב-1964, מה שהתברר כנכון. משקיפים פוליטיים סברו כי קלמנט נקט פעולה זו בין השאר משום שהתכוון להתמודד בעצמו על התפקיד בשנת 1964, מה שגם התברר כנכון, אך הוא לא היה מוכן להתמודד עם ההשלכות של מינויו שלו לתפקיד בזמן הביניים, מה שיוביל גם הוא להחלפתו כמושל על ידי סגן המושל ג'ארד מדוקס, אירוע שהיה כרוך בתוצאות נוספות משלו. עם זאת, קלמנט לא הצליח לקבל את המועמדות הדמוקרטית למושב בפריימריז הדמוקרטי באוגוסט 1964, והפסיד לחבר הקונגרס רוס בס.

וולטרס כיהן את תקופתו בסנאט בשקט למדי, מאוד בצילו של הסנאטור הבכיר במדינה, אלברט גור האב. הוא תמך ברוב היוזמות של הנשיא הדמוקרטי לינדון ב. ג'ונסון, שהפך לנשיא רק שלושה חודשים לאחר מינויו של וולטר לסנאט עם ההתנקשות בג'ון קנדי.

וולטרס הצביע נגד חקיקת זכויות האזרח, כולל חוק זכויות האזרח משנת 1964.

כהונתו של וולטרס בסנאט הסתיימה ב-3 בנובמבר 1964, מיד לאחר בחירתו של מחליפו, רוס בס, כנהוג בסנאטורים ממונים שאינם מחפשים בחירות.

וולטרס שימש גם כנאמן של אוניברסיטת טנסי. ביוגרפיה של וולטרס, "סיפור הרברט וולטרס" מאת הסופר הווארד היל, פורסמה בערך בזמן כהונתו בסנאט. וולטרס מת ב-17 באוגוסט 1973 בנוקסוויל, טנסי ונקבר בבית הקברות אמה ג'רנגין במוריסטאון, טנסי. המכללה הקהילתית וולטרס סטייט במוריסטאון נקראת לכבודו. המוזיאון במרכז הוורדים של מוריסטאון נקרא על שמו.
שמאל|ממוזער| קברו של הסנאטור הרברט ס. וולטרס.

## קישורים חיצוניים

* 
* 

## הערות שוליים

קטגוריה:אמריקאים ילידי טנסי
קטגוריה:בוגרי אוניברסיטת טנסי
קטגוריה:חברי הסנאט של ארצות הברית שמונו לתפקידם
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1891
קטגוריה:אמריקאים שנפטרו ב-1973
תיאו פרנקן

**תיאו פרנקן** (בהולנדית: **Theo Francken**; נולד ב-7 בפברואר 1978) הוא פוליטיקאי בלגי החבר בלשכת הנבחרים מאז 2010 המכהן כשר הביטחון וסחר החוץ של בלגיה. הוא חבר בברית הפלמית החדשה (N-VA), מפלגה שמרנות לאומית פלמית.

פרנקן מונה למזכיר המדינה לענייני מקלט והגירה בקבינט הראשון של שארל מישל בשנת 2014. במהלך כהונתו, הוא נודע בגישת אפס סובלנות השנויה במחלוקת כלפי הגירה בלתי חוקית, במיוחד על רקע משבר המהגרים באירופה. פרנקן והמפלגה הלאומית הפלמית (N-VA) התנגדו לתמיכת בלגיה באמנת המהגרים העולמית (Global Compact for Migration), התנגדות שהובילה לפרישת המפלגה מממשלת הקואליציה בדצמבר 2018 ובכך לקריסת הממשלה.

מאז הבחירות הפדרליות בבלגיה ב-2024, הוא שימש כמנהיג הסיעה של ה-N-VA בפרלמנט.

## קריירה פוליטית
תיאו פרנקן, שאינו מגיע ממשפחה פוליטית, התעניין בפוליטיקה בתיכון בהשפעת מורי ההיסטוריה שלו. הוא סיים תואר במדעי החינוך באוניברסיטה הקתולית של לובן והחל לעבוד כחוקר בפרלמנט הפלמי מטעם N-VA (2001–2004). בין 2005 ל-2008 שימש כיועץ ובין 2009 ל-2010 כסגן ראש לשכת סגן השר הפלמי גירט בורז', והתמקד במדיניות אינטגרציה. בשנת 2006 ייסד סניף מקומי של N-VA בלובייק, אך לא זכה במושבים בבחירות המוניציפליות.

## חיים אישיים
פרנקן נשוי ואב לשני ילדים ומתגורר בלוביק. בשנת 2014, פרנקן היה יעד לאיומי מוות מצד מישהו שטען שהוא מוסלמי קיצוני יחד עם שר ה-N-VA, יאן ג'מבון. הוא קיבל הגנה משטרתית כתוצאה מהאירוע.

## קישורים חיצוניים

## הערות שוליים

קטגוריה:ראשי עיריות בבלגיה

קטגוריה:בלגים שנולדו ב-1978
מר עולם 2007

**מר עולם 2007** היא תחרות מר עולם החמישית במספר.

התחרות נערכה בתיאטרון כתר היופי (Crown of Beauty Theatre) בעיר סאן-יה שבאי הטרופי האינאן שבסין. 56 מתמודדים לקחו חלק בתחרות, במסגרת התחרות המתמודדים אותגרו בשבועות המקדימים במספר משימות הבחנו בין היתר את כוחם, זריזותן ונחישותן, בין המשימות נמנו טיפוס על החומה הסינית, טיפוס על קיר ואימוני אמנויות לחימה.

לתחרות היו ארבעה מנחים, מר עולם הראשון טום נויאנס, האצן דארן קמפבל, היילינג צ'אן וסטיב דאגלס, התחרות שודרה ברחבי העולם עם קהל משוער של מיליוני צופים. הזוכה היה נציג ספרד.

## תוצאות
### מיקום

## קישורים חיצוניים
*
*

קטגוריה:מר עולם
קטגוריה:תחרויות יופי ב-2007
המנהלת המוניציפלית חברון

**המנהלת המוניציפלית חברון** (שם קודם: **ועדה מוניציפלית חברון**; קרויה לעיתים גם **מועצה מקומית חברון**) היא גוף השלטון המקומי במעמד של מועצה מקומית האחראי על השירותים המקומיים לישראלים בחלק מן העיר חברון.

## רקע

היישוב היהודי בחברון התקיים עד לפרעות תרפ"ט, אז פינו שלטונות המנדט הבריטי את היהודים מחברון.

גם לאחר עזיבת הבריטים והקמת מדינת ישראל נמנע מהיהודים לשוב לעיר חברון בעקבות הכיבוש הירדני. לאחר מלחמת ששת הימים החלו היהודים לשוב בהדרגה אל העיר חברון.

### הקמת הוועדה
ב־1983 הורה ראש המנהל האזרחי על מינוי ועדה לניהול עניינים מוניציפליים לתושבים הישראלים הגרים בחברון. זאת כיוון שחלק מהשירותים סופקו בסמכות עיריית חברון עצמה, מה שיצר עבור היהודים קשיים בפרט בנוגע להיתרי בנייה ותחזוקת השכונות היהודיות.

## הקמה
ב-31 באוגוסט 2017 חתם אלוף פיקוד המרכז, רוני נומה על צו המכריז על הקמת "מנהלת שירותים אזרחיים" שלה ניתנו סמכויות של רשות מקומית ביחס לנושאים שבניהולה.

לאחר ההכרזה על הקמת הוועדה עתרה עיריית חברון בראשותו של תייסיר אבו סנינה לבג"ץ נגד החלטת אלוף הפיקוד בטענה שמדובר למעשה בהקמת עירייה בתוך עירייה. במאי 2019 דחה בית המשפט את העתירה.

## בחירות

בצו ההקמה נקבע כי הוועדה הראשונה תמונה על ידי המדינה ולאחר מכן יתקיימו בחירות.

עם הקמת המנהלה מונה ליושב ראש הרב הלל הורוביץ. לפי צו ההקמה, כהונת הוועדה הקרואה נקבעה לארבע שנים עם אפשרות לקיים בחירות בשנה החמישית ובמקרים מיוחדים בשנה הששית להקמתה. הורביץ, כראש ועדה ממונה, לא יכל להתמודד בבחירות.

בשנת 2022 התקיימו לראשונה בחירות בשתי פתקים. לראשות המנהלת נבחר אייל גלמן מסיעת לב בנים שזכה ב־138 קולות, שמונה יותר משמעון חנייה מרשימת אבן חברון ישראל. 
למועצה נבחרו נבחרו חנניה שמעון, מרגלית מלכה ומנחם לנדאו מסיעת 'אבן חברון', ומנחם סעדיה

בתחום שיפוטה של הרשות מתגוררים, נכון ל-2024, 581 תושבים.

## קישורים חיצוניים
*

## הערות שוליים

קטגוריה:חברון
קטגוריה:היישוב היהודי בחברון
קטגוריה:עיריות
ויליאם קוק

**ויליאם קוק** (באנגלית: **William Cocke**; 1748 – 22 באוגוסט 1828) היה עורך דין, חלוץ ומדינאי אמריקאי. הוא כיהן בבתי המחוקקים של ארבע מדינות שונות: וירג'יניה, קרוליינה הצפונית, טנסי ומיסיסיפי, והיה אחד משני חברי הסנאט של ארצות הברית הראשונים מטעם טנסי.

## ביוגרפיה
### ראשית חייו והשכלה
קוק נולד במחוז אמיליה, מושבת וירג'יניה ב-1748 והיה ממוצא אנגלי. הוא היה השישי מבין עשרה או אחד עשר ילדים של אייברהם (בערך 1695–1760) ומרי (באטה) קוק. הוא התחנך בבית לפני לימוד משפטים, והתקבל ללשכת עורכי הדין בווירג'יניה. בנוסף, היו בבעלותו עבדים.

### תפקידים פוליטיים
קוק היה חבר נבחר בבית הבורגס בווירג'יניה. בשנת 1776, כקולונל של מיליציה, הוא הוביל פלוגת לוחמים אל מחוז וושינגטון של קרוליינה הצפונית לצורך פעולה נגד האינדיאנים. קוק ספג האשמות של פחדנות בעקבות מעשיו בקרב על איילנד פלטס שרדפו אחריו לאורך כל חייו. מאוחר יותר באותה שנה, הוא עזב את וירג'יניה ועבר לאזור שעתיד להפוך לטנסי. במהלך ארגון מדינת פרנקלין, קוק נבחר כנציג המדינה לעתיד לקונגרס של הקונפדרציה.

בשנת 1796, קוק נבחר כציר לוועידה שכתבה את חוקת טנסי הראשונה. הממשלה החדשה שהוקמה בחרה בקוק להיות אחד מהסנאטורים הראשוניים של המדינה החדשה, יחד עם ויליאם בלאונט. קוק ובלאונט הציגו את האמנות שלהם לסנאט של ארצות הברית ב-9 במאי 1796. הסנאט, לעומת זאת, סירב להושיב את קוק ובלאנט בזמן שהתנהל ויכוח לגבי כניסתה של טנסי לאיחוד. כאשר טנסי התקבלה לבסוף ב-1 ביוני, שוב הועלתה סוגיית הישיבה של קוק ובלאנט. הסנאט הפדרליסטי קבע בהפרש מצומצם (11–10) כי בחירתם של קוק ובלאנט הייתה בלתי חוקית מכיוון שהתקיימה ללא אישור הקונגרס. בית המחוקקים של טנסי בחר מחדש את קוק ובלאונט ב-2 באוגוסט.

כהונתו הראשונית של קוק הסתיימה ב-3 במרץ 1797, אולם האספה הכללית של טנסי, התרשלה בבחירת מחליף לקוק. לאחר מכן הוא מונה שוב לתפוס את מושבו הקודם על ידי המושל ג'ון סווייר ב-22 באפריל 1797, עד שהאספה הכללית בחרה באיחור את מחליפו, אנדרו ג'קסון. מאוחר יותר, הוא נבחר על ידי אספת טנסי למושב השני בסנאט, וכיהן מ-4 במרץ 1799 עד 3 במרץ 1805.

קוק מונה לשופט של בית המשפט המחוזי הראשון של טנסי. ב-7 בנובמבר 1811, הוא הועמד למשפט הדחה על ידי בית הנבחרים של טנסי, וב-10 באוקטובר 1812, בתום משפט ההדחה שלו, הוא הורשע על ידי הסנאט של טנסי באחד משלושת סעיפי ההדחה ובכך הודח מתפקידו.

### חיים אישיים ומשפחה
קוק עסק חלקית בעריכת דין, ובילה יותר זמן על הגבול מאשר במשרד עורכי דין. הוא היה מעורב בחיפושים בזמן שהיה בחברת דניאל בון, וסייר בחלק גדול ממה שעתיד להפוך למזרח קנטקי ומזרח טנסי.

בנו, ג'ון אלכסנדר קוק, היה חבר בית הנבחרים של ארצות הברית מטנסי שכיהן ארבע קדנציות; נכדו, ויליאם מייקל קוק, היה חבר בית הנבחרים של ארצות הברית מטנסי לשתי קדנציו.

### אחרית חייו ומותו
קוק מונה לשופט של המחוז השיפוטי הראשון של טנסי ב-1809. מאוחר יותר הוא התפטר מתפקיד זה ועבר למיסיסיפי. שם, הוא נבחר לבית המחוקקים של המדינה ב-1813. הוא חזר לזמן קצר לשירות צבאי, ושירת תחת אנדרו ג'קסון במלחמת קריק. בשנת 1814, הוא מונה על ידי הנשיא ג'יימס מדיסון להיות הנציג אל האינדיאנים משבט צ'יקסאו.

קוק מת בקולומבוס, מחוז לוונדס, מיסיסיפי, ב-22 באוגוסט 1828 ונקבר שם, בבית הקברות הידידות.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:אמריקאים ממוצא אנגלי
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1748
קטגוריה:אמריקאים שנפטרו ב-1828
אנה סגן כהן

**אנה סגן כהן** היא שחקנית ישראלית.

## ביוגרפיה
כהן היא בוגרת בית הספר לתיאטרון חזותי.

## קריירה
ב-2000 כיכבה בתפקיד ראשי בקלטת הילדים "תוף הלב של דין דין" בתפקיד מנואט.

ב-2001 שיחקה בתפקיד ראשי בעונה הראשונה של סדרת דרמת הנוער "הילדים מגבעת נפוליאון" ששודרה בערוץ הילדים גילמה את אלה.

ב-2017 שיחקה בתפקיד ראשי בסרט "תפקיד בעל משמעות" הסרט זכה בפרס בפסטיבל הבינלאומי לסרטי סטודנטים, גילמה את הילי.

ב-2019 כיכבה בתפקיד ראשי בסרט "נולדתי בירושלים ואני עדיין חי" גילמה את דמותה של תמרה קראוס.

כהן השתתפה בהצגות "אמלט", ו"פינאלה".

בשנים 2024־2025 הדריכה ולימדה בתיאטרון אורנה פורת לילדים ולנוער.

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:בוגרות בית הספר לתיאטרון חזותי
קטגוריה:בוגרי בית הספר לתיאטרון חזותי
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
רותם עמיחי

**רותם עמיחי** (נולד בשנת 2003) הוא מתעמל אקרובטי ישראלי. מדליסט הזהב הראשון לישראל באקרובטיקה במשחקי העולם (צ׳נגדו 2025), סגן אלוף עולם (גימארייש 2024) בתחרות לרביעיית גברים בתרגיל המשולב, בתרגיל שיווי המשקל ובתרגיל הדינמי. אלוף אירופה (לוקסמבורג 2025) לרביעיות גברים בתרגיל המשולב ובתרגיל הדינמי.

## ביוגרפיה
### 2022
באליפות העולם שנערכה בבאקו שבאזרבייג'ן התחרה בתחרות הזוגות המעורבים יחד עם צליל הורביץ, והשניים סיימו במקום השישי בתרגיל הדינמי, במקום 13 בתרגיל שיווי המשקל ובמקום 13 בתרגיל המשולב.

### 2023
בסבב גביע העולם שנערך בשנת 2023 הוא זכה במדליית כסף בפולין.

### 2024
בסבב גביע העולם שנערך בשנת 2024 הוא זכה במדליות זהב בפורטוגל ובפולין.

באליפות העולם שנערכה בגימארייש שבפורטוגל בספטמבר זכה במדליית כסף בתחרות לרביעיית גברים בתרגיל המשולב, בתרגיל שיווי המשקל ובתרגיל הדינמי, ביחד עם תומר אופיר, ליאור בורודין ואור אברהם.

## קישורים חיצוניים

קטגוריה:מתעמלים אקרובטים ישראלים
קטגוריה:קדימה-צורן: אישים
קטגוריה:ישראלים שנולדו ב-2003
ויליאם מייקל קוק

**ויליאם מייקל קוק** (באנגלית: **William Michael Cocke**; 16 ביולי 1815 – 6 בפברואר 1896) היה פוליטיקאי אמריקאי שייצג את המחוז השני של טנסי בבית הנבחרים של ארצות הברית.

## ביוגרפיה
### ראשית חייו
קוק נולד ברטלדג', טנסי ב-16 ביולי 1815. הוא למד לימודים קלאסיים וסיים את לימודיו במכללת איסט טנסי בנוקסוויל, טנסי. הוא למד משפטים, התקבל ללשכת עורכי הדין ועסק בכך ברטלדג' ובנאשוויל. קוק היה פקיד בית המשפט המחוזי של מחוז גריינג'ר מ-1840 עד 1845. הוא כיהן כחבר בבית הנבחרים של טנסי. 

ב-15 בינואר 1835, הוא התחתן עם בת דודתו הראשונה, שרה פרנסס קוק, בתם של ויליס ומרגרט א. רוג'רס קוק. נולדו להם שבעה ילדים. לא היו לו ילדים מנישואיו השניים לאמנדה גריגסבי, וגם לא מנישואיו השלישיים לנואל. 

### קריירה
קוק נבחר כוויגי לקונגרסים ה-29 וה-30. הוא כיהן מ-4 במרץ 1845 עד 3 במרץ 1849.  במהלך הקונגרס השלושים, הוא היה יושב ראש ועדת בית הנבחרים לפנסיה של כוחות המהפכה. הוא לא הועמד לבחירה מחדש ב-1848.

קוק, שנבחר לסנאט של המדינה, כיהן בין השנים 1855–1857. דודו, ג'ון קוק, שימש גם כחבר באספה הכללית של טנסי. מ-1859 עד 1865, הוא התגורר באשוויל, קרוליינה הצפונית. בשנת 1872 לערך, הוא עבר ללקסינגטון, קנטקי, ומשם לנאשוויל, טנסי.

### מותו
קוק מת בנאשוויל, טנסי ב-6 בפברואר 1896. הוא נקבר בבית העלמין בהר הזיתים. הוא היה נכדו של ויליאם קוק ואחיינו של ג'ון אלכסנדר קוק. 

## קישורים חיצוניים

*

## הערות שוליים

קטגוריה:אמריקאים ילידי טנסי
קטגוריה:בוגרי אוניברסיטת טנסי
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1815
קטגוריה:אמריקאים שנפטרו ב-1896
סטיבן צ'ונג

**סטיבן צ'ונג** (באנגלית: **Steven Cheung**; בסינית: **張振𤋮**; נולד ב-23 ביוני 1982) הוא יועץ פוליטי אמריקאי, המשמש מנהל התקשורת של הבית הלבן. צ'ונג שימש כדובר הקמפיין של דונלד טראמפ בבחירות לנשיאות ארצות הברית 2024, הוא עבד בעבר בקמפיינים של טראמפ ב-2016 וב-2020. הוא גם עבד עבור חברת אליפות הלחימה האולטימטיבית שבסיסה בלאס וגאס.

## ביוגרפיה
צ'ונג נולד בסקרמנטו להורים סינים שהיגרו לארצות הברית. הוא היה שחקן כדורגל בתיכון, ולאחר מכן למד באוניברסיטת המדינה של קליפורניה בסקרמנטו  מדעי המחשב ומדעי המדינה.

### קריירה
כסטודנט בקולג' בשנת 2003, צ'ונג התמחה בכתיבת הנאומים של ארנולד שוורצנגר. הוא עבר לוושינגטון די. סי. ב-2008 כדי לעבוד על קמפיין הבחירות לנשיאות של ג'ון מקיין. בהמשך עבד צ'ונג על קמפיינים נוספים. בשנת 2013, החל צ'ונג לעבוד כמנהל תקשורת באליפות הלחימה האולטימטיבית בלאס וגאס.

#### קמפיין טראמפ
כבר לפני שדונלד טראמפ הוכרז כמועמד הרפובליקני לנשיאות ב-2016, צ'ונג עזב את עבודתו באליפות הלחימה האולטימטיבית והצטרף לצוות התקשורת והעיתונות של טראמפ.

צ'ונג היה מעורב בניסוח הצהרה שמתנערת מתמיכה בקו קלוקס קלאן ועיתון בעל עליונות לבנה, שתמכו בקמפיין של טראמפ. לדבריו, "מר טראמפ וצוות הקמפיין מגנים שנאה בכל צורה שהיא. הפרסום הזה דוחה והדעות שלהם לא מייצגות את עשרות מיליוני האמריקאים שמתאחדים מאחורי הקמפיין שלנו".

לאחר ניצחונו של טראמפ על הילרי קלינטון, צ'ונג מונה כיועץ לצוות המעבר לנשיאות. על פי דיווחים בתקשורת, הוא נשקל בשלב מסוים כמועמד לתפקיד דובר הבית הלבן. בסופו של דבר קיבל את התפקיד שון ספייסר.

#### ממשל טראמפ
צ'ונג מונה כעוזר מיוחד של הנשיא ועוזר מנהל התקשורת בבית הלבן ב-19 בינואר 2017, יום אחד לפני השבעתו של טראמפ. הוא היה חלק מצוות שהופקד לפעול כדי אשר את מינוי ניל גורסץ' לבית המשפט העליון של ארצות הברית על ידי הסנאט של ארצות הברית. זמן קצר לאחר אישורו, צ'ונג קיבל תפקיד אחר בבית הלבן.

ב-16 באוגוסט 2017, צ'ונג מונה לעוזר מיוחד של הנשיא. הוא עבד על העברת חוק רפורמת המס של טראמפ, חוק הפחתת המס ועבודות . הצעת החוק עברה בהצלחה בקונגרס וטראמפ חתם עליה ב-22 בדצמבר 2017.

ב-11 ביוני 2018, פוליטיקו דיווח שצ'ונג עזב את הבית הלבן, עקב מחלוקת עם ראש הסגל ג'ון קלי שביצע שינויים בצוות התקשורת של טראמפ בבית הלבן. מאוחר יותר התברר כי משכורתו השנתית של צ'ונג בבית הלבן הייתה 131,000 דולר. צ'ונג הופיע מאוחר יותר בראיון שנוי במחלוקת ל-CNN ב-28 ביוני 2018, שם האשימו אותו בפוליטיזציה של תהליך האישור של בית המשפט העליון של ארצות הברית.

#### קמפיין טראמפ
פוליטיקו דיווחה כי קמפיין הבחירות של טראמפ ב-2020 שכר את שירותיה של חברת Solgence, שנמצאת בבעלות צ'ונג. כחלק מקמפיין 2020, צ'ונג עבד על כינוס הוועידה הרפובליקנית בעיצומה של מגפת הקורונה.

לאחר הבחירות לנשיאות ארצות הברית 2020, בהן הובס טראמפ על ידי ג'ו ביידן, צ'ונג היה מעורב במאמצי טראמפ לבטל את תוצאות הבחירות.

צ'ונג מונה לדובר קמפיין טראמפ לנשיאות ב-2024.

## קישורים חיצוניים

## הערות שוליים

קטגוריה:אליפות הלחימה האולטימטיבית
קטגוריה:נשיאות דונלד טראמפ הראשונה: אישים
קטגוריה:יועצים פוליטיים אמריקאים
קטגוריה:אמריקאים שנולדו ב-1982
קטגוריה:נשיאות דונלד טראמפ השנייה: אישים
קטגוריה:מנהלי התקשורת בבית הלבן
דלזון סמית'

**דלזון סמית**' (באנגלית: **Delazon Smith**; 5 באוקטובר 1816 – 19 בנובמבר 1860) היה פוליטיקאי אמריקאי חבר המפלגה הדמוקרטית שכיהן כסנאטור מטעם מדינת אורגון בשנת 1859. הוא כיהן בסנאט למשך פחות מחודש וכהונתו היא מהקצרות ביותר בתולדות הסנאט האמריקאי. סמית היה גם עורך עיתונאות בניו יורק ובאוהיו והיה חבר בית המחוקקים של טריטוריית אורגון.

עיתון המתפרסם בשיקגו כתב על סמית' לאחר מותו: "דמותו ההרפתקנית של מר סמית' והאקסצנטריות המצוינת של הקריירה שלו העניקו לו מוניטין רב מהרגיל".

## קישורים חיצוניים
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:חברי הסנאט של ארצות הברית מאורגון
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1816
קטגוריה:אמריקאים שנפטרו ב-1860
Fex

**Fex** (מסוגנן כ-**FEX**) היא להקת רוק גרמנית שהוקמה בקיל בשנת 1983. הם ידועים בעיקר בזכות השיר "Subways of Your Mind", שכונה בעבר באופן לא רשמי "השיר הכי מסתורי באינטרנט", שהפך בולט בשל היותו נושא לחיפוש אינטרנטי בן 17 שנים לזיהוי האמן המקורי. שלושה שירים נוספים נמצאו לאחר הגילוי המחודש, תחת השמות "Heart in Danger", "Talking Hands" ו-"Jenny".

במהלך אירוע שאלות ותשובות של "Ask Me Anything" ברדיט, חבר הלהקה מייקל הדריך אישר כי היו בסך הכל 6 שירים שהופקו על ידי Fex במהלך קיומם בשנות השמונים, ארבעה מהם הוזכרו קודם לכן, כמו גם אחד נוסף בשם "Right and Wrong". שמו של השיר השישי הוא "Goldrush" והוא נודע על ידי Fex באמצעות יוטיוב. השיר הוא בי-סייד מקלטת הדמו.

## היסטוריה
לדברי הגיטריסט טורה רוקוורדט, Fex הוקם בחדר חזרות באזור התעשייה הייקנדורף. אשתו אילונה הייתה הסולנית לפני שיצאה לחופשת לידה, מה שגרם לו להיות הזמר. שם הלהקה נלקח מסלנג דרום גרמנית, הדומה ל"קנאי" או "חנון", המתייחסת למישהו שמתלהב ממשהו. בשנת 1984 הרכב הלהקה כלל את רוקוורדט, הקלידן מיכאל הדריך, המתופף הנס-ריימר סיברס והבסיסט נורברט זירמן.

פקס החלו לצבור חשיפה רבה יותר מחוץ לקיל עם השתתפותם בתחרות המוזיקה Newcomer Show, שנערכה בשנת 1984 על ידי איש הרדיו והטלוויזיה מנפרד סקסאואר ואורגנה על ידי סוכן הביטוח Zeus מהמבורג. התחרות נערכה באולם הקונצרטים Die Glocke בברמן, שם גברה הלהקה על שבעה פיינליסטים אחרים. אחד הפרסים היה תרומתו של רצועה, "Jenny", לאלבום האוסף Top Hits שיצא מאוחר יותר בשנת 1985. בינואר 1985 הם הכריזו על סיבוב הופעות בצפון גרמניה שתוכנן במרץ. מאוחר יותר באותה שנה הופיעה הלהקה בפסטיבל ברוכהאוזן. הלהקה הקליטה רק שישה שירים לפני פירוקה, כאשר הדריך החליט לעבור למינכן.

## איחוד
ב-7 בנובמבר 2024, רוקוורדט, הדריך וזירמן התאחדו כדי לבצע גרסה אקוסטית חיה של "Subways of Your Mind" בתחנת הרדיו הגרמנית NDR 1 Welle Nord. זו הייתה ההופעה הראשונה של הלהקה מאז התפרקתה באמצע שנות ה-80. ב-8 בנובמבר, סיברס יצר קשר עם NDR 1 לראיון לאחר שקרא על איחוד הלהקה בעיתון מקומי, ולאחר מכן יצר קשר עם שאר חברי הלהקה.

## חברי הלהקה
**חברים נוכחיים**
* מיכאל הדריך – קלידים, שירה, גיטרה (1983–1985; 2024–היום)
* טורה רוקוורדט – מלחין, שירה, גיטרה (1983–1985; 2024–היום)
* הנס-ריימר סיברס – תופים (1983–1985; 2024–היום)
* נורברט זירמן – גיטרה בס (1984–1985; 2024–היום)

**חברים לשעבר**
* אילונה רוקוורדט – שירה (1983–1984)

## דיסקוגרפיה
; שירים
* "Subways of Your Mind" (בסביבות 1983)
* "Heart in Danger" (בסביבות 1983)
* "Talking Hands" (בסביבות 1983)
* "Jenny" (מתוך אלבום האוסף ZEUS Top-Hits מ-1985)
* "Right and Wrong" (לא ידוע)
* "Goldrush" (בסביבות שנות ה-80)

## קישורים חיצוניים

## הערות שוליים

קטגוריה:להקות גרמניות
קטגוריה:להקות גל חדש
קטגוריה:רביעיות מוזיקליות
קטגוריה:להקות שהוקמו בשנת 1983
גביע סלקה

**גביע סלקה** (באנגלית: **Frank J. Selke Trophy**), או בשמו המלא **גביע פרנק ג'יי. סלקה**, הוא גביע המוענק מדי שנה, מאז 1978 לחלוץ שהצטיין במרכיב ההגנתי של המשחק, במהלך העונה הסדירה ב-NHL. הזוכה נבחר על ידי סקר של איגוד עיתונאי ההוקי קרח לאחר העונה הסדירה.

הגביע נתרם על שמו של פרנק ג'יי סלקה, לשעבר מנכ"ל טורונטו מייפל ליפס ומונטריאול קנדיאנס. הגביע הוענק 45 פעמים ל-27 שחקנים שונים מאז 1978.

במהלך ההיסטוריה רק סרגיי פיודורוב זכה בגביע זה ובגביע נוסף, גביע הארט באותה עונה.
לעומת זאת, מעולם לא היה שחקן שזכה בגביע ארט רוס ובגביע סלקה באותה עונה, למרות שפיודורוב סיים במקום השני בעונה הסדירה ב-1994, בעוד שזוכה גביע הארט וסגן אלוף גביע ארט רוס, ג'ו סאקיק סיים במקום השני על בחירתו כזוכה גביע סלקה ב-2001.

## הזוכים

## הערות שוליים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: הוקי קרח
קטגוריה:קנדה: הוקי קרח
קטגוריה:תחרויות הוקי קרח
תחת כישוף

**תחת כישוף** (באנגלית: **Spellbound**) הוא סרט פנטזיה, הרפתקאות וקומדיה מוזיקלי מונפש אמריקאי משנת 2024, בבימויה של ויקי ג'נסן. הסרט נכתב על ידי ג'וליה מירנדה וצוות הכותבים לורן היינק ואליזבת מרטין, עם מוזיקה שהלחין אלן מנקן, אשר כתב גם את השירים יחד עם שותפו הוותיק גלן סלייטר. הסרט הופק על ידי אולפני סקיידאנס הנפשה והופץ על ידי נטפליקס.

הסיפור מתרחש בממלכה הקסומה לומבריה, ועוקב אחר הנסיכה אליאן (בקולה של רייצ'ל זגלר), שנאלצת לשבור קללה אשר הפכה את הוריה למפלצות וחילקה את ממלכתה לשניים.

## עלילה
העלילה מתרחשת בלומבריה, עולם קסום שבו אליאן, נסיכת הממלכה, יוצאת למשימה לשבור קללה שחילקה את ממלכתה לשני חלקים והפכה את הוריה למפלצות.

## דמויות ומדבבים
* **אליאן** (רייצ'ל זגלר) – נסיכת לומבריה.
* **המלכה אלסמר** (ניקול קידמן) – אמה של אליאן.
* **המלך סולון** (חאווייר ברדם) – אביה של אליאן.
* **השר בולינר** (ג'ון לית'גו)
* **השרה נזרה פרון** (ג'ניפר לואיס)
* **לודו** (טיטוס בורג'ס) – האורקל של הירח.
* **סאני** (נייתן ליין) – האורקל של השמש.
* **קאלן** (ג'ורדן פישר)

## הפקה
### פיתוח
הסרט הוכרז לראשונה ביולי 2017 תחת השם *Split* על ידי סקיידאנס הנפשה, זמן קצר לאחר הקמתה במרץ 2017. במקור, הסרט תוכנן לצאת ב-2019 בהפצת סרטי פרמאונט. במהלך הפקת הסרט התרחשו שינויים משמעותיים, כולל שינוי שם הסרט ל-"The Unbreakable Spell" לפני שהוחלט על השם הסופי, "Spellbound".

במהלך 2020, המלחין אלן מנקן הצטרף לפרויקט ויצר את הפסקול ואת השירים בשיתוף פעולה עם גלן סלייטר. באוקטובר 2023, נטפליקס רכשה את זכויות ההפצה לסרט במסגרת הסכם רב-שנתי עם סקיידאנס הנפשה.

### ליהוק
באפריל 2022 הוכרז על ליהוקה של רייצ'ל זגלר לתפקיד הראשי. בחודשים שלאחר מכן, הצטרפו לצוות ניקול קידמן, חאווייר ברדם, ג'ון לית'גו, נייתן ליין, ג'ניפר לואיס וג'ורדן פישר.

### הנפשה
הסרט הונפש בעיקר באולפני סקיידאנס הנפשה שבמדריד, עם חלקים מהפקה שבוצעו מרחוק במהלך מגפת הקורונה.

## שיווק
במרץ 2022 נחתם הסכם בין סקיידאנס הנפשה לבין Spin Master Entertainment ליצירת צעצועים המבוססים על הסרט.

## הפצה
הסרט תוכנן לצאת במקור ב-2019. לאורך השנים, תאריכי ההפצה השתנו מספר פעמים עד להכרזתה של נטפליקס על תאריך יציאה ב-22 בנובמבר 2024. הצגה מוקדמת של הסרט הוצגה ביוני 2023 בפסטיבל סרטי האנימציה הבין-לאומי אנסי.

### נתוני צפייה
הסרט הגיע למקום השלישי בטבלת הסרטים באנגלית של נטפליקס בשבוע שבין 18 ל-24 בנובמבר 2024, עם 8.5 מיליון צפיות בימים הראשונים לצאתו.

## קישורים חיצוניים

* 

## הערות שוליים

קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטים מוזיקליים אמריקאיים
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטי אנימציה של נטפליקס
קטגוריה:סרטי הנפשה מוזיקליים
קטגוריה:סרטי קומדיה מונפשים
קטגוריה:סרטים באנגלית
אריק פוני

**אריה (אריק) פוני** (נולד ב-10 בפברואר 1981) הוא קצין צה"ל בדרגת אלוף-משנה המשרת כמפקד בסיס אשדוד. קודם לכן שירת כמפקד יחידת השליטה הימית.

## ביוגרפיה
פנוי בוגר הפנימייה הצבאית לפיקוד שליד בית הספר הריאלי בחיפה. התגייס בשנת 1999 והוא בוגר קורס חובלים.

בדצמבר 2011 מונה למפקד ספינת הטילים אח"י חרב. באפריל 2013 סיים את תפקידו כמפקד הספינה ומונה לראש לשכת מפקד חיל הים רם רוטברג, הוא נשאר בתפקיד זה עד סיום כהונתו של רוטברג בספטמבר 2016. באוגוסט 2018 מונה למפקד ספינת הטילים אח"י חנית עד לדצמבר 2019, אז מונה למפקד בית הספר לחובלים. לאחר סיום תפקיד זה, בספטמבר 2022, הוענקה לו דרגת אלוף-משנה והוא מונה למפקד יחידת השליטה הימית וזירת המים הכלכליים.

ב-22 בנובמבר 2024 פורסם שימונה למפקד בסיס אשדוד, והוא נכנס לתפקיד זה ב-23 ביולי 2025.

## הערות שוליים

קטגוריה:בוגרי הפנימייה הצבאית לפיקוד חיפה
קטגוריה:בוגרי קורס חובלים
קטגוריה:חיילי חיל הים
קטגוריה:ישראלים שנולדו ב-1981
ליאור בורודין

**ליאור בורודין** (נולד בשנת 2001) הוא מתעמל אקרובטי ישראלי. אלוף אירופה (פזארו 2021) וסגן אלוף עולם (ז'נבה 2020) בתחרות לרביעיית גברים, פעמיים סגן אלוף עולם (באקו 2022 וגימארייש 2024) בתחרות לרביעיית גברים בתרגיל הדינמי, וסגן אלוף עולם (גימארייש 2024) בתחרות לרביעיית גברים בתרגיל המשולב ובתרגיל שיווי המשקל.

## ביוגרפיה
### 2021
באליפות העולם שנערכה בז'נבה שבשווייץ ביולי זכה במדליית כסף בתחרות לרביעיית גברים, ביחד עם חן בנוז, אמיר דאוס ותומר אופיר.

באליפות אירופה שנערכה בפזארו שבאיטליה בספטמבר-אוקטובר זכה במדליית זהב בתחרות לרביעיית גברים, ביחד עם חן בנוז, אמיר דאוס ותומר אופיר.

### 2022
באליפות העולם שנערכה בבאקו שבאזרבייג'ן במרץ זכה במדליית כסף בתחרו לרביעיית גברים בתרגיל הדינמי, ובמדליות ארד בתחרות לרביעיית גברים בתרגיל שיווי המשקל ובתרגיל המשולב, ביחד עם חן בנוז, אמיר דאוס ותומר אופיר.

במשחקי העולם שנערכו בברמינגהאם שבאלבמה, ארצות הברית, ביולי, סיים במקום רביעי בתחרות לרביעיית גברים, ביחד עם חן בנוז, אמיר דאוס ותומר אופיר.

### 2024
בסבב גביע העולם שנערך בשנת 2024 הוא זכה במדליות זהב בפורטוגל ובפולין.

באליפות העולם שנערכה בגימארייש שבפורטוגל בספטמבר זכה במדליית כסף בתחרות לרביעיית גברים בתרגיל המשולב, בתרגיל שיווי המשקל ובתרגיל הדינמי, ביחד עם תומר אופיר, רותם עמיחי ואור אברהם.

## קישורים חיצוניים

קטגוריה:מתעמלים אקרובטים ישראלים
קטגוריה:ישראלים שנולדו ב-2001
שהאביה

**שהאבּיה** (בערבית: **الشهابية**, בתעתיק מדויק: **אלשהאביה**; לעיתים משמיטים את אל הידיעה) הוא כפר שיעי לבנוני בנפת צור שבמחוז דרום לבנון.

## מיקום וגאוגרפיה
הכפר שוכן בגובה של כ-422 מטרים מעל פני הים, כ-20 קילומטרים מזרחית לעיר צור, בשכנות סמוכה (ממזרח) לכפר דונין ולכפר סלעא (מצפון). מערבית שלכפר שוכן הכפר מג'אדל.

## אטימולוגיה
העיירה נודעה במקור בשם "טיר זבּנא" (طيرزبنا), אך שמה שוּנה ל"שהאביה" בשנת 1968 לכבוד נשיא לבנון לשעבר פואד שהאב. את שינוי השם יזם מנהיג מקומי שהיה בידידות קרובה עם שהאב, והשינוי נחקק בחוק מיוחד שעבר בפרלמנט הלבנוני ב-6 בינואר 1968.

אדוארד פאלמר איית את השם הקודם "תיר זִנְבֶּה" (تير زنبه – Teir Zinbeh), ופירש אותו: "המצודה של זִנְבֶּה". הוא ציין כי זִנְבֶּה פירושו "גבעות בעמק", וגם מקום שממנו יורים על דרורים.

## היסטוריה
בשנת 1875, ויקטור גרן כתב על טיר זִנְבֶּה: "כפר זה מכיל מספר רב של אבנים מסתתות מפוזרות שהגיעו מכנסייה עתיקה שכעת היא הרוסה. על בסיס עמוד מהבניין הזה [הכנסייה] מצאתי שני צלבים יווניים מפוסלים." להערכתו גרו בכפר 400 מתואלים.

בשנת 1881, משלחת של הקרן לחקר ארץ ישראל תיארה את טיר זִנְבֶּה: "כפר, בנוי מאבן, המאוכלס בכ-300 מתואלים, ממוקם על רכס, עם תאנים, זיתים, רימונים ואדמה חקלאית. המים [מגיעים] ממעיין ובורות מים".

### מלחמת חרבות ברזל
במסגרת מלחמת חרבות ברזל תקפה ישראל מטרות חזבאללה בכפר ובסביבתו. ב-16 באפריל 2024, צה"ל חיסל בכפר את מוחמד חוסיין מוסטפא שַחוּרי, מפקד יחידת הרקטות והטילים של כוח רדואן. יחד עימו נהרג אחד הפעילים ביחידה: מחמוד אבראהים פדלאללה.

## שונות
שמו הקודם של הכפר, טיר זבּנא (طيرزبنا), מעורר גיחוך בערבית, מפני שהוא עלול להתפרש (בניקוד שונה) כ"עף הפין שלנו".

## הערות שוליים

קטגוריה:מחוז דרום לבנון: יישובים
אורי דקל

**אורי דקל** (נולדה בשנת 2008) היא מתאמנת מתעמלת אקרובטית ישראלית. זכתה בסגנית אלופת עולם (גימארייש 2024) בתחרות לשלישיית נשים בתרגיל שיווי המשקל, וזוכת מדליית ארד באליפות עולם (גימארייש 2024) בתחרות לשלישיית נשים בתרגיל המשולב.

דקל הגיעה למקום החמישי בתרגיל המשולב באליפות העולם בשווייץ בשנת 2020 בקטגוריית שלישיית נשים 11-16 ולמקום השישי בתרגיל המשולב באליפות העולם בבאקו (אזרבייג'ן) בשנת 2022 בקטגוריית שלישיית נשים 12-18.

## ביוגרפיה
### 2024
באליפות העולם שנערכה בגימארייש שבפורטוגל בספטמבר זכתה במדליית כסף בתחרות לשלישיית נשים בתרגיל שיווי המשקל, ובמדליית ארד בתחרות לשלישיית נשים בתרגיל המשולב, וכן סיימה במקום הרביעי בתחרות לשלישיית נשים בתרגיל הדינמי, ביחד עם רוני רוטמן וסיון גרבר.

## קישורים חיצוניים

קטגוריה:מתעמלים אקרובטים ישראלים
קטגוריה:מתעמלות אקרובטיות ישראליות
קטגוריה:ישראלים שנולדו ב-2008
קטגוריה:ישראליות שנולדו ב-2008
מטאל גיר סוליד (משחק וידאו, 1998)

**מטאל גיר סוליד** (באנגלית: **Metal Gear Solid**) הוא משחק וידאו משנת 1998 מסוג פעולה-הרפתקאות והתגנבות שפותח ופורסם על ידי חברת קונאמי ויצא במקור לקונסולת הפלייסטישן. המשחק, אשר בוים על ידי הידאו קוג'ימה, הוא המשחק השלישי בסדרת משחקי מטאל גיר. המשחק הכיל גרפיקה פורצת הדרך, ומשחקיות חדשניות והוא היה נחשב לאחד ממשחקי הווידאו המשפיעים ביותר בתקופתו.

לאורך השנים נמכרו מעל ל-7 מיליון עותקים של המשחק ברחבי העולם והוא היה לאחד ממשחקי הווידאו הנמכרים ביותר לקונסולת הפלייסטיישן.

## משחקיות
ימין|ממוזער|210px|צילום מסך מתוך המשחק
במשחק השחקן שולט בדמותו של סוליד סנייק אשר צריך לנווט בסביבות שונות תוך כדי שהוא חייב להימנע מכך שהאויבים יזהו אותו. במשחק מושם דגש על התגנבות, והוא מעודד את שחקנים להשתמש בהסחות דעת וטכניקות התגנבות שונות על מנת להשלים משימות שונות מבלי לעסוק בלחימה ישירה מול האויבים. המשחק כולל גם קרבות מול בוסים, פתרון חידות, ומאפשר להשתמש במגוון גאדג'טים וכלי נשק בכדי להשלים את המשימות השונות. אלמנט בולט נוסף במשחק הוא היכולת להשתמש במערכת תקשורת המאפשרת לסנייק לתקשר עם דמויות אחרות בעולם המשחק על מנת לקבל מידע שיוכל לסייע לו להשלים את המשימות השונות.

## עלילה
עלילת המשחק מתרחשת בשנת 2005 ומתמקדת בדמות סוליד סנייק אשר צריך למנוע מארגון הטרור פוקסהאונד לשגר טיל גרעיני באמצעות נשק המכונה "מטאל גיר". ארגון פוקסהאונד, בראשות הנבל ליקוויד סנייק, הצליח להשתלט על מתקן עם כלי נשק גרעיניים באי Shadow Moses. סוליד סנייק חייב לחדור למתקן, לחלץ את בני הערובה ולוודא שארגון פוקסהאונד לא ישתמש בנשק הגרעיני.

## פיתוח
שמאל|ממוזער| הידאו קוג'ימה (עם הדוגמנית יומי קיקוצ'י) בתערוכת "Tokyo Game Show" של 2011, אשר אוחז בתקליטור המשחק
המשחק בוים על ידי הידאו קוג'ימה אשר היה מעורב בעבר גם בפיתוח שני המשחקים הקודמים בזיכיון. המשחק פותח על ידי חברת קונאמי והיה אחד ממשחקי הווידאו הגדולים הראשונים שניצלו באופן מלא את יכולות התלת מימד של קונסולת הפלייסטיישן. קוג'ימה וצוות הפיתוח של המשחק עשו שימוש בגרפיקת תלת־ממד מתקדמת וסצנות סינימטיות שונות על מנת ליצור חוויית משחק שהייתה דומה באותה התקופה הרבה יותר לסרט קולנוע מאשר למשחק וידאו.

## קישורים חיצוניים

* 
* 

## הערות שוליים

קטגוריה:משחקי Windows
קטגוריה:משחקי וידאו שפותחו ביפן
קטגוריה:משחקי התגנבות ממוחשבים
קטגוריה:משחקי פלייסטיישן
קטגוריה:משחקי פעולה-הרפתקאות
קטגוריה:משחקי וידאו משנת 1998
רוני כהן (מתעמלת)

**רוני כהן** (נולדה בשנת 2003) היא מתעמלת אקרובטית ישראלית. סגנית אלופת עולם (גימארייש 2024) בתחרות לזוג נשים בתרגיל הדינמי וזוכת מדליית ארד באליפות עולם (גימארייש 2024) בתחרות לזוג נשים בתרגיל המשולב.

## ביוגרפיה
### 2023
בסבב גביע העולם שנערך בשנת 2023 זכתה במדליית זהב בפולין.

### 2024
בסבב גביע העולם שנערך בשנת 2024 זכתה במדליות כסף בבולגריה ובפולין.

באליפות העולם שנערכה בגימארייש שבפורטוגל בספטמבר זכתה במדליית כסף בתחרות לזוג נשים בתרגיל הדינמי, ובמדליית ארד בתחרות לזוג נשים בתרגיל המשולב, וכן סיימה במקום העשירי בתחרות לזוג נשים במוקדמות תרגיל שינויי המשקל, ביחד עם מאיה ולנר.

## קישורים חיצוניים

קטגוריה:מתעמלים אקרובטים ישראלים
קטגוריה:מתעמלות אקרובטיות ישראליות
קטגוריה:ישראלים שנולדו ב-2003
קטגוריה:ישראליות שנולדו ב-2003
אלכסיי בטרקוב

**אלכסיי אנדרייביץ' בטרקוב** (ברוסית: **Алексей Андреевич Батраков**; נולד ב-9 ביוני 2005 באורחובו-זויבו שברוסיה) הוא כדורגלן רוסי המשחק בעמדת הקשר ההתקפי בקבוצת לוקומוטיב מוסקבה מליגת העל הרוסית ובנבחרת רוסיה.

## קריירת מועדונים
בטרקוב גדל במחלקת הנוער של לוקומוטיב מוסקבה. בקיץ 2023 החל להתאמן עם הקבוצה הבוגרת של המועדון, וב-29 בדצמבר 2023 חתם על חוזה חדש במועדון עד לשנת 2027. ב-31 במרץ 2024 ערך את הופעת הבכורה שלו בקבוצה הבוגרת, בתיקו 1-1 נגד קרסנודאר במסגרת המחזור ה-22 בליגת העל הרוסית לעונת 2023/2024. ב-12 במאי הבקיע את שער הבכורה שלו במועדון, בניצחון 2-0 על אורנבורג במסגרת המחזור ה-28 בליגה. הוא ערך חמש הופעות ליגה בעונה זו, בהן הבקיע שער אחד.

## קריירה בין-לאומית
בחודש ספטמבר 2024 זומן בטרקוב לראשונה לסגל נבחרת רוסיה. ב-15 בנובמבר 2024 ערך את הופעת הבכורה שלו בנבחרת, בניצחון 11-0 על נבחרת ברוניי במשחק ידידות, בו גם הבקיע את שער הבכורה שלו בנבחרת.

## קישורים חיצוניים

* 

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני לוקומוטיב מוסקבה
קטגוריה:כדורגלני נבחרת רוסיה
קטגוריה:רוסים שנולדו ב-2005
מתן קוקולייב

**מתן קוקולייב** (נולד ב-20 בפברואר 2001) הוא ג'ודוקא ישראלי המתחרה בקטגוריית המשקל של עד 66 ק"ג.

## קריירת ג'ודו
### 2021
באליפות אירופה שנערכה בליסבון שבפורטוגל סיים במקום החמישי בקטגוריית המשקל של עד 60 ק"ג, אחרי שהפסיד ליאגו אבולדזה בקרב על מדליית הארד. קודם לכן, ניצח בשלב שמינית הגמר את טמור נוזאדזה מגאורגיה ובשלב רבע הגמר את אנג'לו פנטאנו מאיטליה, לפני שהפסיד בשלב חצי הגמר לפרנסיסקו גאריגוס מספרד.

באליפות העולם שנערכה ביוני בבודפשט שבהונגריה הפסיד בשלב שמינית הגמר לפרנסיסקו גאריגוס, לאחר שניצח בסיבוב הראשון את חוסה ראמוס מגואטמלה ובסיבוב השני את גנקי קוגה מיפן.

באליפות אירופה עד גיל 21 זכה במדליית ארד בקטגוריית המשקל של עד 60 ק"ג.

### 2022
באליפות אירופה שנערכה בסופיה שבבולגריה באפריל הפסיד בשלב שמינית הגמר לפרנסיסיקו גאריגוס, לאחר שבסיבוב הראשון ניצח את אשלי מקנזי מהממלכה המאוחדת.

באליפות העולם שנערכה בטשקנט שבאוזבקיסטן באוקטובר הפסיד בשלב שמינית הגמר לילדוס סמטוב מקזחסטן, לאחר שבסיבוב השני ניצח את סדריק רבול מצרפת.

### 2023
בחודש דצמבר זכה בתואר אלוף ישראל בקטגוריית המשקל של עד 66 ק"ג.

## קישורים חיצוניים

## הערות שוליים

קטגוריה:ג'ודוקא ישראלים
קטגוריה:אלופי ישראל בספורט
קטגוריה:ישראלים שנולדו ב-2001
מר עולם 1998

**מר עולם 1998** היא תחרות מר עולם השנייה במספר.

התחרות נערכה בפורטוגל, הונחתה על ידי מנחת הטלוויזיה הפורטוגזית ג'וליה פינהיירו וערוץ הטלוויזיה SIC שידר את התחרות. 43 מתמודדים השתתפו בתחרות, את ישראל ייצג אלעד מדני. הזוכה היה נציג ונצואלה.

## תוצאות
### מיקום

### פרסים מיוחדים

## קישורים חיצוניים
* 
* 

קטגוריה:מר עולם
קטגוריה:תחרויות יופי ב-1998
קטגוריה:1998 באירופה
עמית בובוביץ'

**עמית בובוביץ**' (נולד ב-28 באוקטובר 1999) הוא ג'ודוקא ישראלי המתחרה בקטגוריית המשקל של עד 73 ק"ג.

## קריירת ג'ודו
בובוביץ' מתאמן החל מגיל 4 במועדון הג'ודו של שוקי קואז.

### 2021
באליפות אירופה שנערכה בליסבון שבפורטוגל הפסיד בסיבוב הראשון לאורחן ספרוב מאזרבייג'ן.

## קישורים חיצוניים

## הערות שוליים

קטגוריה:ג'ודוקא ישראלים
קטגוריה:ישראלים שנולדו ב-1998
יעקב נויגבורן

**יעקב נויגבורן** הוא שופט בדימוס שכיהן כשופט הראשי בבית הדין האזורי לעבודה בירושלים.

נולד בארצות הברית בשנת 1939. למד תואר ראשון בספרות, אנגלית והיסטוריה באוניברסיטת ניו יורק אותו השלים ב-1960, וב-1963 סיים בהצטיינות לימודי משפטים באוניברסיטת הרווארד. באותה השנה, עלה לישראל.

בשנים 1965–1967 התמחה במשרד עורכי דין והוסמך לעריכת דין ולאחר מכן עסק בהוראת משפטים באוניברסיטת ניו-יורק. בשנת 1969 סיים לימודי מוסמך במשפטים באוניברסיטת ניו-יורק. בין השנים 1969–1973 שימש כמדריך בפקולטה למשפטים באוניברסיטה העברית. בשנים 1973–1976 עבד במשרד המשפטים כמנהל לשכת הסיוע המשפטי ברמלה.

בשנת 1976 מונה לכהן כרשם בביתה דין האזורי לעבודה בירושלים. בשנת 1979 מונה לשופט בבית הדין ובאפריל 1987 מונה לכהן כשופט ראשי בבית הדין האזורי לעבודה בירושלים. ב-31 באוגוסט 2004 פרש לגמלאות.

בין ההליכים בהם דן ניתן למנות את שביתת האחיות בשנת 1986 ושביתת עובדי המנהל והמשק בבתי החולים הממשלתיים בשנת 1987. כמו כן דן בשביתות של עובדי רשות השידור, ואף הורה על מעצר חברי הוועד, ובשביתה של עובדי בתי המשפט.

בשנת 2001 קבע כי אין די בהוצאת תלוש שכר לקביעת יחסי עובד-מעסיק. ב-2002 דחה תביעה של גמלאים מנמל חיפה לכלול רכיבי שכר ששולמו בגין הליך התייעלות בחישוב הפנסיה שלהם.

## הערות שוליים

קטגוריה:נשיאי בתי הדין האזוריים לעבודה
קטגוריה:בוגרי אוניברסיטת ניו יורק
קטגוריה:בוגרי אוניברסיטת הרווארד
קטגוריה:ישראלים ילידי ארצות הברית
קטגוריה:עובדי משרד המשפטים
קטגוריה:ישראלים שנולדו ב-1939
חרטטוני!

"**חרטטוני!**" הוא שעשועון רשת ישראלי שעלה לראשונה בערוץ היוטיוב "דונקי" באוגוסט 2024 בו מדי פרק מתחרה עמרי הכהן בתחרות אלתור מול משתתף אורח, במטרה לענות תשובות לא נכונות בלבד לשאלות שמציג מנחה התוכנית אור בוטבול (למעט פרק אחד שאותו הנחה עמרי הכהן). השעשועון עלה לראשונה באוגוסט 2024 בעונה שכללה תשעה פרקים. העונה השנייה של השעשועון עלתה במאי 2025 וכללה שמונה פרקים. לאחר הצלחת השעשועון נוצר משחק קופסה בשיתוף חברת "דב לדעת" המבוסס על התוכנית, שהמהדורה הראשונה שלו יצאה בדצמבר 2024 והשנייה באוקטובר 2025.

## פורמט
הפורמט מתבסס על היגיון הפוך: תשובה שגויה, אך מעולם התוכן של השאלה, מזכה בנקודה. תשובה נכונה, תשובה מעולם תוכן שונה או תשובה שלא ניתנה במהירות מספיקה, נפסלת. במהלך כל סיבוב מציג המנחה שאלות לסירוגין למשתתפים, ובסיום הפרק נקבע המנצח. בגרסאות המצולמות, מכיוון שהנקודות נספרות רק בשלב העריכה של הסרטון, מצולמים תמיד שני סופים, שבכל אחד מהם מוצג מנצח אחר.

### סיבובים
***מאומת או מחורטט** – סיבוב שבו מוצגת למשתתפים שאלה. כל אחד מהם בתורו מקבל את התשובה האמיתית, וצריך לבחור האם לומר אותה או להמציא תשובה שגויה. המשתתף השני צריך להחליט אם התשובה היא **מאומתת** (נכונה) או **מחורטטת** (מומצאת).
* **זהות בדויה** (עונה 1) - סיבוב חימום שבו האורח נשאל שאלות אודותיו ועל חייו המקצועיים והאישיים.
* **סיבוב מהיר** (עונה 1) - סיבוב להדגמת חוקי הפורמט בו כל אחד מהמשתתפים נשאל סדרת שאלות ברצף.
* **ראש בראש** - סיבוב הגמר של העונה הראשונה, שהפך לסיבוב הפתיחה בעונה השנייה. בשתי העונות המנחה הפנה שאלות לסירוגין למשתתפים. בעונה הראשונה - כל תשובה שגויה זיכתה בנקודה במאגר משותף, ומשתתף שלא הצליח לספק תשובה שגויה העניק את כל הנקודות שהצטברו במאגר המשותף למשתתף השני. בעונה השנייה כל אחד מהמשתתפים צבר נקודות בנפרד.
* **תמו-NOT** (עונה 2) – סיבוב בו מוצגות למשתתפים תמונות על רקע אדום או ירוק. כל אחד מהמשתתפים בתורו צריך לומר מה מוצג בתמונות שעל הרקע הירוק, ולענות תשובות שגויות לתמונות שעל הרקע האדום.
## סקירת הסדרה

## פרקים
### עונה 1

### עונה 2

## הופעות חיות
ב-2025 החלו הכהן ובוטבול להנחות מופעים חיים של "חרטטוני", ובין היתר הופיעו בפסטיבל דרום אדום, פסטיבל פאנץ' ופסטיבל הסופרים במשכנות שאננים.

## קישורים חיצוניים

## הערות שוליים

קטגוריה:שעשועוני טלוויזיה
קטגוריה:סדרות רשת ישראליות
יואב רומנו

**יואב רומנו** (נולד ב-13 ביוני 2004) הוא שחיין ישראלי. חבר נבחרת ישראל בשחייה.

## ביוגרפיה
רומנו שחיין מכבי שוהם ומתאמן בהדרכתו של אייל עילם.

### 2022
באליפות אירופה שנערכה ברומא שבאיטליה באוגוסט סיים במקום 11 במשחה ל-1500 מטר חופשי בתוצאה של 15:45.21 דקות, במקום 18 במשחה ל-800 מטר חופשי בתוצאה של 8:11.02 דקות, ובמקום 25 במשחה ל-400 מטר חופשי בתוצאה של 3:54.42 דקות.

### 2024
באליפות אירופה שנערכה בבלגרד שבסרביה ביוני סיים במקום 13 במשחה ל-400 מטר חופשי בתוצאה של 3:57.58 דקות, במקום 16 במשחה ל-200 מטר חופשי בתוצאה של 1:48.45 דקות, ובמקום 52 במשחה ל-100 מטר חופשי בתוצאה של 50.26	שניות. בנוסף, סיים במקום רביעי במשחה שליחים 4x100 מטר חופשי משולב בשיא ישראל חדש של 3:27.02 דקות, ביחד עם אלכסיי גליבינסקי, אנסטסיה גורבנקו ואנדראה מורז, ובמקום הרביעי במשחה שליחים 4x200 מטר חופשי, לאחר ששחה בשלב המוקדמות.

## שיאים אישיים
### בריכה אולימפית
* 50 מטר חופשי: 25.10 שניות (2024)
* 100 מטר חופשי: 49.77 שניות (2024)
* 200 מטר חופשי: 1:47.72 דקות (2025)
* 400 מטר חופשי: 3:50.70 דקות (2025)
* 800 מטר חופשי: 8:01.11 דקות (2023)
* 1500 מטר חופשי: 15:22.04 דקות (2022)

### בריכת 25 מטר
* 50 מטר חופשי: 24.57 שניות (2022)
* 100 מטר חופשי: 50.11 שניות (2023)
* 200 מטר חופשי: 1:47.31 דקות (2022)
* 400 מטר חופשי: 3:45.19 דקות (2022)
* 800 מטר חופשי: 7:52.79 דקות (2022)
* 1500 מטר חופשי: 15:19.49 דקות (2022)

## קישורים חיצוניים

קטגוריה:שחייני חופשי ישראלים
קטגוריה:ישראלים שנולדו ב-2004
רודריגז אוטולנגי

**רודריגז אוטולנגי** (באנגלית: **Rodrigues Ottolengui**; 15 במרץ 1861 – 11 ביולי 1937) היה סופר ורופא שיניים.

## ביוגרפיה
רודריגז אוטולנגי נולד בצ'ארלסטון, דרום קרוליינה, למד רפואת שיניים ולאחר שסיים לימודיו עבר לניו יורק. היה מרופאי השיניים הראשונים בשליש הראשון של המאה העשרים שהשתמשו ברנטגן והיה מומחה לישור שיניים וטיפולי שורש.

כמו כן ערך כתבי עת רפואיים Items of Interest: A Monthly Magazine of Dental Art, Science and Literature, וכתב שני ספרים רפואיים רפואיים

"Table Talks on Dentistry" ו-"Methods of Filling Teeth".

כישרון הכתיבה שלו וההשראה שקיבל מדודו אוקטבוס רוי כהן שגם כתב ספרות פשע דחפו אותו לכתוב ספרים וסיפורי בלשים, בנוסף לעבודתו כרופא שיניים. הסיפורים הקצרים הרשימו מאוד את שני סופרי הבלשים הידועים בשם הספרותי אלרי קווין וצירפו אותו לחבורה שכינסו סביבם בשם *Queen's Quorum.*

## ביבליוגרפיה
### ספרים וסיפורי בלשים קצרים
* An Artist in Crime (1892)
* A Conflict of Evidence (1893)
* A Modern Wizard (1894)
* The Crime of the Century (1896)
* Final Proof; or, the Value of Evidence (short story collection; 1898)
* Before the Fact- series of stories 1901 series of stories)

## קישורים חיצוניים
* 

## הערות שוליים

קטגוריה:סופרים אמריקאים
ראובן אברמוב לוי

**ראובן אברמוב לוי** (בבולגרית: **Рубен Аврамов Леви**; 6 באוקטובר 1900, סמוקוב, נסיכות בולגריה – 27 במרץ 1988, סופיה, הרפובליקה העממית של בולגריה) היה פוליטיקאי, תאורטיקן ופובליציסט יהודי-בולגרי חבר המפלגה הקומוניסטית של בולגריה וכן המפלגה הקומוניסטית של ברית המועצות. לוי כיהן כחבר האספה הלאומית בין השנים 1946–1986, וכשר התרבות של בולגריה בין השנים 1952–1957.

## ביוגרפיה
### ראשית הקריירה
ראובן לוי נולד בסמוקוב למשפחה יהודית. הוא רכש השכלה תיכונית בעירו, וב-1919 הצטרף לחוגי הנוער של המפלגה הקומוניסטית. בראשית שנות ה-20 של המאה ה-20 עבר לסופיה, כיהן כחבר הוועד המרכזי של המפלגה הקומוניסטית, ובספטמבר 1923 השתתף בארגון "התקוממות ספטמבר"  נגד השלטון בבולגריה. לאחר כישלון ההתקוממות נמלט לוי לברית המועצות. הוא נדון למוות בבולגריה בהיעדרו. בברית המועצות הצטרף לוי לחוגי הקומינטרן, וסיים את "בית הספר הבין לאומי על שם לנין" במוסקבה . ב-1936 לחם במלחמת האזרחים בספרד כחבר המפלגה הקומוניסטית של ספרד ומונה לקומיסר פוליטי של דיוויזיה, ובהמשך למתאם ארצי של פעילות הקומיסרים בספרד. ב-1939 שב למוסקבה ומונה לנהל את בית הספר הבין לאומי של הקומינטרן. לאחר תחילת מבצע ברברוסה מונה לעורך בתחנת הרדיו הסובייטית "חריסטו בוטב" אשר שידרה בבולגרית.

### שיא הקריירה ואחריתו
בספטמבר 1944, לאחר הפיכת חזית המולדת של בולגריה שב לוי לבולגריה, ומונה למנהל מחלקת התעמולה בוועד המרכזי של המפלגה הקומוניסטית. הוא כיהן בתפקידו בין השנים 1944–1947 ו-1949–1950. ב-1950 מונה למנהל המחלקה לתרבות ומדע בוועד המרכזי של המפלגה הקומוניסטית, בין השנים 1952–1957 כיהן כשר התרבות  בממשלותיהם של וולקו צ'רבנקוב ואנטון יוגוב. לוי היה סטליניסט ובעל עמדות נוקשות. ב-1962, לאחר מינוי של טודור ז'יבקוב לראש ממשלת בולגריה, בוצעו מהלכי טיהור במפלגה הקומוניסטית תוך הדחת סטליניסטים מעמדותיהם בהנהגת המפלגה, ומינוי גורמים מתונים יותר, וזאת בהתאמה לתהליך שהתרחש בברית המועצות. ראובן לוי הודח מתפקידיו בוועד המרכזי, ומונה לראש המכון להיסטוריה של המפלגה הקומוניסטית הבולגרית . בין השנים 1969–1981 כיהן כפרופסור מן המניין ומנהל "המכון למדעי החברה ולניהול חברתי" של המפלגה הקומוניסטית. הוא פרסם שמונה ספרים ועשרות מאמרים בתחומי ההיסטוריה והתיאוריה של הקומוניזם. לוי היה חבר האספה הלאומית בקדנציות לא רצופות בין השנים 1946–1986.

הלך לעולמו בסופיה ב-1988 והוא בן 87, והוא למנוחות בבית הקברות המרכזי בסופיה.

## קישורים חיצוניים
* 
* 
* 

## הערות שוליים

קטגוריה:שרי ממשלת בולגריה
קטגוריה:היסטוריונים יהודים בולגרים
קטגוריה:פובליציסטים יהודים בולגרים
קטגוריה:עיתונאים יהודים בולגרים
קטגוריה:יהודים במלחמת האזרחים בספרד
קטגוריה:קומוניסטים יהודים בולגרים
קטגוריה:סופיה: אישים
קטגוריה:יהודים בולגרים
קטגוריה:יהודים חברי הפרלמנט הבולגרי
קטגוריה:אישים הקבורים בבית הקברות המרכזי בסופיה
קטגוריה:בולגרים שנולדו ב-1900
קטגוריה:נפטרים ב-1988
בובספוג מכנסמרובע (עונה 14)

העונה ה-14 של סדרת הטלוויזיה והאנימציה "בובספוג מכנסמרובע" היא אחת מעונות הסדרה ועונת ההמשך של 13 העונות הקודמות, שנוצרו על ידי סטיבן הילנבורג והופצה בערוץ ניקלודיאון. העונה שודרה לראשונה ב-2 בנובמבר 2023 וצפויה להסתיים ב-2 בדצמבר 2024. בישראל העונה שודרה לראשונה ב-24 במרץ 2024. בהתחלה היה אמור להיות 26 פרקים בעונה הזאת עד לספטמבר 2024, ששם העונה התפצלה לשתי עונות, "עונה 14 ועונה 15". פרקי העונה הם 294-306.

## פרקים

## הפקה
ב-24 במרץ 2022 העונה הוכרזה לראשונה כחלק מהמצגת השנתית של ניקלודיאון באותה השנה.

קטגוריה:עונות בובספוג מכנסמרובע
ענבר דנציגר

**ענבר דנציגר** (נולד ב-1 בינואר 2004) הוא שחיין ישראלי. חבר נבחרת ישראל בשחייה. ייצג את ישראל באליפות העולם (סינגפור 2025)

## ביוגרפיה
דנציגר שחיין הפועל ירושלים, ומתאמן בהדרכת ימית ליבסטר.

### 2022
באליפות אירופה שנערכה ברומא שבאיטליה באוגוסט סיים במקום 22 במשחה ל-50 מטר גב בתוצאה של 25.65 שניות, במקום 25 במשחה ל-200 מטר גב בתוצאה של 2:03.48 דקות, ובמקום 34 במשחה ל-100 מטר גב בתוצאה של 56.40 דקות.

### 2024
באליפות אירופה שנערכה בבלגרד שבסרביה ביוני סיים במקום 11 במשחה ל-200 מטר גב בתוצאה של 1:59.72 דקות, במקום 17 במשחה ל-200 מטר גב בתוצאה של 55.74 דקות, ובמקום 21 במשחה ל-200 מטר פרפר בשיא אישי חדש של 2:02.36 דקות.

## שיאים אישיים
### בריכה אולימפית
* 100 מטר גב: 54.46 שניות (2025)
* 200 מטר גב: 1:57.82 דקות (2025)

## קישורים חיצוניים

קטגוריה:שחייני גב ישראלים
קטגוריה:שחייני פרפר ישראלים
קטגוריה:ישראלים שנולדו ב-2004